VÁLLALKOZÁSI SZERZŐDÉS   

Fizikoterápiai kezelések elvégzésére


mely létrejött egyrészről Alsónyék Község Önkormányzata (7148 Alsónyék, Fő u. 1.) - mint Megbízó - (képviseli: Molnár István János polgármester), másrészről 

Szűcs Gáborné (7140 Bátaszék, Deák u. 92;  adószáma: 52953318-1-17, engedélyszáma: 1342-2/2001./ÁNTSZ, számlaszáma: 70400012-10108367) - mint Megbízott - között a fizikoterápiai ellátás tárgyában az alábbi feltételekkel:

1. Megbízó megbízza, Megbízott pedig elvállalja Alsónyék községben a fizikoterápiai feladatok ellátását a lakosság részére.

2. A vállalkozási díj összege 40.000 Ft/hónap, azaz negyvenezer forint, amelyet Megbízó utólag, a tárgyhónapot követő hónap 5. napjáig köteles kiegyenlíteni banki átutalással Megbízott által kiállított számla alapján. 

3. Megbízott vállalja, hogy a fizikoterápiai teendők ellátására rendelkezésre bocsátott összegből a fizikoterápiai ellátást a mindenkor hatályos jogszabályi előírásoknak megfelelően biztosítja. 

4. A fizikoterápiai teendők ellátásához szükséges mindennemű - e szerződésben nem részletezett - feltétel megteremtése Megbízott feladata. 

5. Megbízott kötelezettséget vállal arra, hogy a fizikoterápiai feladatokat a mindenkori szakmai követelményeknek megfelelő színvonalon látja el, a vállalt szolgáltatást a szükségesség felmerülésekor a háziorvos/házi gyermekorvos által meghatározottak szerint biztosítja.

6. [bookmark: _GoBack]A fizikoterápiai teendők ellátásához előírt, illetőleg előírásra kerülő szakképzettség megszerzése és megújítása saját költségen Megbízott kötelezettsége.

7. A jelen szerződés határozott időre szól, 2026. január 1-jén lép hatályba és 2026. december 31-ig szól.

8. A szerződést bármelyik szerződő fél 2 hónapos határidővel felmondhatja, amennyiben a másik fél vállalt kötelezettségeit felróhatóan megszegi, hiányosan, késedelmesen vagy egyáltalán nem teljesíti.

9. A szerződő felek kötelesek a jelen szerződésben foglaltaktól eltérő feltételekről, körülményekről egymást kölcsönösen tájékoztatni, és egyben tudomásul veszik, hogy az egyeztetés eredménytelensége miatt a módosításra csak az írásos bejelentést követő 30 napon túl kerülhet sor.

10. A jelen szerződésben nem szabályozott kérdésekben a Polgári Törvénykönyv és más hatályos jogszabályok rendelkezéseit kell alkalmazni.
11. Szerződő felek a vitatott kérdéseket tárgyalás útján igyekeznek rendezni. Amennyiben ez nem vezetne eredményre, úgy a Szekszárdi Járásbíróság illetékességét kötik ki. 


A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.




Alsónyék, 2026. 						 Bátaszék, 2026.



Molnár István János							          Szűcs Gáborné
      polgármester								      vállalkozó
        megbízó		                                                                                       megbízott



Jogi ellenjegyzés:


Takaróné dr. Mihó Beatrix
            aljegyző


Pénzügyi ellenjegyzés: 


     Keresztes Katalin
pénzügyi irodavezető

